Document ID: 32006R0018

KOMISIJAS REGULA (EK) Nr. 18/2006
(2006. gada 6. janvāris),
ar ko groza Eiropas Parlamenta un Padomes Regulas (EK) Nr. 998/2003 II pielikumu attiecībā uz valstu un teritoriju sarakstu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (1), un jo īpaši tās 10. un 21. pantu,
tā kā:
(1)
Regulā (EK) Nr. 998/2003 noteikts to trešo valstu un teritoriju saraksts, no kurām, ievērojot zināmas prasības, var tikt atļauta lolojumdzīvnieku pārvietošana uz Kopienu.
(2)
Regulā (EK) Nr. 998/2003, kurā jaunākie grozījumi izdarīti ar Regulu (EK) Nr. 1193/2005, ir noteikts trešo valstu pagaidu saraksts. Minētajā sarakstā iekļautas valstis un teritorijas, kurās nav trakumsērgas, un valstis, attiecībā uz kurām konstatēts, ka risks trakumsērgas ievazāšanai Kopienā, pārvietojot lolojumdzīvniekus no to teritorijām, nav augstāks par risku, kas saistīts ar pārvietošanu starp dalībvalstīm.
(3)
Saskaņā ar Baltkrievijas, Meksikas, Rumānijas un Trinidadas un Tobago sniegto informāciju rodas pārliecība, ka risks trakumsērgas ievazāšanai Kopienā, pārvietojot lolojumdzīvniekus no šīm valstīm, nevarētu būt augstāks par risku, kas saistīts ar pārvietošanu starp dalībvalstīm vai no Regulā (EK) Nr. 998/2003 jau uzskaitītajām trešām valstīm. Tādēļ šīs trešās valstis ir jāiekļauj Regulā (EK) Nr. 998/2003 noteiktajā valstu un teritoriju sarakstā.
(4)
Guamu, kas ir Amerikas Savienoto Valstu atkarīgā teritorija, ieteicams īpaši minēt kā Amerikas Savienoto Valstu daļu, lai novērstu iespējamos pārpratumus.
(5)
Skaidrības labad Regulā (EK) Nr. 998/2003 noteiktais valstu un teritoriju saraksts ir pilnībā jāaizstāj.
(6)
Tādēļ attiecīgi jāgroza Regula (EK) Nr. 998/2003.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 998/2003 II pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 6. janvārī

Labels: 0
8
5
6